#### PROJEKTS

APSTIPRINĀTI

ar Daugavpils valstspilsētas pašvaldības domes

20\_\_.gada\_\_.\_\_\_\_\_ lēmumu Nr. \_\_\_

(prot. Nr.\_\_\_,\_\_\_.§)

**Daugavpils valstspilsētas pašvaldības domes 20\_\_.gada \_\_\_.\_\_\_\_\_\_ saistošie noteikumi Nr.\_\_\_**

**“Par sabiedriskās kārtības nodrošināšanu Daugavpils valstspilsētā”**

*Izdoti saskaņā ar Pašvaldību likuma 45. panta pirmās daļas 1. punktu un Pirotehnisko izstrādājumu aprites likuma 17. panta piekto daļu*

1. **Vispārīgie jautājumi**
2. Saistošie noteikumi nosaka prasības sabiedriskās kārtības nodrošināšanai publiskās vietās Daugavpils valstspilsētas pašvaldībā (turpmāk – pašvaldība), administratīvos pārkāpumus un kompetenci administratīvā pārkāpuma procesā.
3. Noteikumu izpildi kontrolē pašvaldības iestāde “Daugavpils pilsētas pašvaldības policija”.
4. **Prasības sabiedriskās kārtības nodrošināšanai publiskās vietās**
5. Publiskā vietā aizliegts:
   1. pārvietot vai pārveidot, ārēji nebojājot, publiskās vietās izvietotas dekorācijas, zīmes, informatīvos materiālus, instrukcijas un cita veida objektus vai stendus, kas izvietoti vai uzstādīti sabiedrības informēšanai;
   2. stāvēt uz atpūtas soliņiem, sēdēt vai stāvēt uz to atzveltnēm;
   3. peldēties un staigāt strūklakās;
   4. mazgāties, mazgāt dzīvniekus un priekšmetus strūklakās un publiskajā lietošanā esošajās ūdenstilpnēs;
   5. mitināties (nakšņot, celt teltis vai veidot tām līdzīgas konstrukcijas mitināšanās nolūkam);
   6. gulēt, izņemot tam paredzētā sabiedriskā transporta staciju uzgaidāmajā telpā;
   7. iebraukt ar mehānisko transportlīdzekli aktīvās sporta atpūtas teritorijās, pašvaldības ierīkotās atpūtas vietās pie ūdenstilpnēm vai publisko peldvietu teritorijās, izņemot šo teritoriju apkopes vajadzībām, policijas operatīvajiem transportlīdzekļiem, neatliekamās medicīniskās palīdzības un Valsts ugunsdzēsības un glābšanas dienesta transportlīdzekļiem;
   8. kurināt ugunskuru, iekārtot grila vietas vai kurināt grilu, izņemot tam paredzētās pašvaldības iekārtotās vietās.
6. Suņa īpašniekam vai turētājam ir aizliegts atrasties ar suni bērnu atpūtas un rotaļu laukumos, izglītības iestādēs un to teritorijās, publiskās izklaides vietās, sporta laukumos un trasēs, publiskajās peldvietās un publisko pasākumu norises vietās, izņemot dzīvnieku tirdzniecības, sacensību un demonstrēšanas vietās.
7. Šo noteikumu 4. punktā noteiktais aizliegums neattiecas uz suni pavadoni, suni asistentu, suni terapeitu un dienesta suni (ja suns atrodas kopā ar amatpersonu, pildot dienesta pienākumus) un suņa īpašniekam vai turētājam ir jābūt klāt attiecīgai suņa apliecībai.
8. Atrodoties ar lauksaimniecības dzīvnieku publiskā vietā, dzīvnieka īpašniekam vai turētajam ir pienākums savākt sava dzīvnieka ekskrementus.
9. Bez Daugavpils valstspilsētas pašvaldības izpilddirektora atļaujas pilsētas teritorijā aizliegts izmantot uguņošanas ierīces un skatuves pirotehniskos izstrādājumus laika posmā no plkst. 23.00 līdz plkst. 7.00, izņemot normatīvajos aktos noteiktajās svētku, atceres un atzīmējamās dienās.
10. **Administratīvā atbildība un kompetence sodu piemērošanā**
11. Par lauksaimniecības dzīvnieka ekskrementu nesavākšanu publiskā vietā piemēro brīdinājumu vai naudas sodu fiziskai personai no divām līdz desmit naudas soda vienībām.
12. Administratīvā pārkāpuma procesu par šo noteikumu 8. punktā noteikto pārkāpumu veic pašvaldības iestāde “Daugavpils pilsētas pašvaldības policija”.
13. **Noslēguma jautājums**
14. Atzīt par spēku zaudējušiem Daugavpils valstspilsētas pašvaldības domes 2016. gada 10. marta saistošos noteikumus Nr. 6 “Saistošie noteikumi par sabiedrisko kārtību” (Latvijas Vēstnesis, 2016., Nr. 77, 2020., Nr. 115, Nr. 189, 2022., Nr. 54).

Daugavpils valstspilsētas pašvaldības domes priekšsēdētājs A.Elksniņš